ddrg/super_eurlex huggingface dataset:
A Tanács közös álláspontja

(2000. június 29.)

az Etiópia és Eritrea közötti OAU-békefolyamat számára nyújtott EU-támogatásról

(2000/420/KKBP)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 15. cikkére,

mivel:

(1) A Tanács 2000. április 10-én az elnökség különleges képviselőjének rendszeres jelentései alapján következtetést fogadott el az Etiópia és Eritrea közötti konfliktusról.

(2) A Tanács elfogadta az afrikai konfliktusok megelőzéséről és rendezéséről szóló 97/356/KKBP közös álláspontot [1] és az emberi jogok, a demokratikus elvek, a jogállamiság és a felelős kormányzás afrikai helyzetéről szóló 98/350/KKBP közös álláspontot [2].

(3) Az elnökségnek az Európai Unió nevében 1998. november 17-én, 1999. január 15-én, február 11-én, március 2-án, június 18-án, július 21-én, 2000. május 10-én, május 17-én és június 14-én tett nyilatkozataiban, illetve a 2000. május 22-i és 23-i tanácsi következtetésekben foglaltak szerint az Unió támogatást ígért az Afrikai Egységszervezet (OAU) védnöksége alatt kidolgozott béketerv végrehajtásához, feltéve, hogy a felek a tervet az abban foglalt feltételekkel összhangban betartják és végrehajtják.

(4) Az Egyesült Nemzetek Szervezetének Biztonsági Tanácsa elfogadta az 1177(98), 1226(99), 1227(99), 1297(2000) és 1298(2000) határozatot.

(5) Etiópia és Eritrea kormánya 2000. június 18-án az OAU javaslatára a hadiállapot megszüntetéséről szóló megállapodást írt alá, amelyet az Európai Tanács 2000. június 20-i nyilatkozatában üdvözölt,

ELFOGADTA EZT A KÖZÖS ÁLLÁSPONTOT:

1. cikk

E közös álláspont célkitűzése az Etiópia és Eritrea közötti OAU-békefolyamat támogatása.

2. cikk

Az Európai Unió összehangolt módon támogatja az Afrikai Egységszervezet és az Egyesült Nemzetek Szervezete által az OAU-békerendezés végrehajtása érdekében végzett tevékenységet, ideértve a két érintett ország által 2000. június 18-án aláírt, a hadiállapot megszüntetéséről szóló megállapodást. Az Európai Unió különösen támogatja nemzetközi megfigyelők telepítését, a határok megállapítását és megjelölését, az aknamentesítést, valamint a menekültek és lakhelyüket elhagyni kényszerült személyek megsegítésére szolgáló erőfeszítéseket.

3. cikk

A Tanács tudomásul veszi, hogy a Bizottság, adott esetben alkalmas közösségi intézkedésekkel, fel kíván lépni e közös álláspont célkitűzéseinek és prioritásainak elérése érdekében.

4. cikk

Az Európai Unió és a tagállamok fenntartják maguknak az OAU-békecsomag végrehajtását támogató tevékenységek módosításának vagy megszüntetésének jogát, amennyiben a felek nem tartják be az abban foglalt feltételeket.

5. cikk

Ez a közös álláspont elfogadásának napján lép hatályba.

6. cikk

Ezt a közös álláspontot a Hivatalos Lapban ki kell hirdetni.

Kelt Luxembourgban, 2000. június 29-én.

a Tanács részéről

az elnök

M. Arcanjo

[1] HL L 153., 1997.6.11., 1. o.

[2] HL L 158., 1998.6.2., 1. o.

--------------------------------------------------
A Tanács közös álláspontja

(2000. november 10.)

a Milosevic úr és a környezetébe tartozó személyek ellen irányuló egyedi korlátozó intézkedések fenntartásáról

(2000/696/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak 15. cikkére,

mivel:

(1) A Tanács a 2000. október 9-én Luxembourgban elfogadott nyilatkozatban jelezte, hogy az Unió úgy döntött, megszünteti a JSZK-val szembeni összes, 1998 óta érvényben lévő, szankciót, kivéve azon rendelkezéseket, amelyek a JSZK korábbi elnöke, Slobodan Milosevic és a környezetébe tartozó személyek ellen irányulnak, mivel ők továbbra is fenyegetik a demokrácia megszilárdulását a JSZK-ban.

(2) A 2000/599/KKBP közös álláspont [1] 3. cikke kimondja, hogy az 1998/240/KKBP közös álláspontot [2] – kivéve annak 1. és 2. cikkét – az 1998/326/KKBP közös álláspontot [3], az 1998/374/KKBP közös álláspontot [4] és az 1999/318/KKBP közös álláspontot [5] felül kell vizsgálni annak érdekében, hogy csak Milosevic úr és a környezetébe tartozó természetes személyek ellen irányuló korlátozó intézkedéseket tartsák fenn.

(3) Az átláthatóság és az érthetőség kedvéért Milosevic úrra és a környezetébe tartozó természetes személyekre vonatkozó rendelkezéseket egységes szövegbe kell foglalni.

(4) Közösségi szintű fellépésre van szükség az alábbiakban felsorolt egyes intézkedések alkalmazása érdekében,

ELFOGADTA EZT A KÖZÖS ÁLLÁSPONTOT:

1. cikk

(1) Az 1998/240/KKBP közös álláspont 4. cikkében, az 1998/725/KKBP közös álláspont [6] 1. cikkében és az 1999/318/KKBP közös álláspont 1. cikkében említett vízumkiadási tilalom a JSZK volt elnökére, Szlobodan Milosevic úrra és a környezetébe tartozó természetes személyekre korlátozódik.

(2) Az (1) bekezdésben meghatározott vagy annak hatálya alá tartozó személyek listáját a Tanács végrehajtó határozata állítja össze és frissíti.

2. cikk

Az 1998/326/KKBP közös álláspont 1. cikkében és az 1999/318/KKBP közös álláspont 2. cikkében említett külföldi pénzalapok befagyasztása Szlobodan Milosevic úrra és a környezetébe tartozó természetes személyekre korlátozódik.

3. cikk

Az 1998/374/KKBP közös álláspont, az 1998/240/KKBP közös álláspont 3. cikke, valamint az 1999/318/KKBP közös álláspont 3. és 5. cikke hatályát veszti.

4. cikk

Ez a közös álláspont elfogadásának napján lép hatályba.

5. cikk

Ezt a közös álláspontot a Hivatalos Lapban ki kell hirdetni.

Kelt Brüsszelben, 2000. november 10-én.

a Tanács részéről

az elnök

C. Josselin

[1] HL L 255., 2000.10.9., 1. o.

[2] HL L 95., 1998.3.27., 1. o.

[3] HL L 143., 1998.5.14., 1. o.

[4] HL L 165., 1998.6.10., 1. o.

[5] HL L 123., 1999.5.13., 1. o. A legutóbb a 2000/56/KKBP közös állásponttal (HL L 21., 2000.1.26., 4. o.) módosított és kiegészített közös álláspont.

[6] HL L 345., 1998.12.19., 1. o.

--------------------------------------------------
A Tanács 2003/188/KKBP együttes fellépése

(2003. március 17.)

az Európai Unió Rendőri Missziójáról szóló 2002/210/KKBP együttes fellépés módosításáról

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak 14. cikkére,

mivel:

(1) A Tanács 2002. október 11-én elfogadta az Európai Unió Rendőri Missziójáról szóló 2002/210/KKBP együttes fellépést [1], amely előírja az Európai Unióban tagsággal nem rendelkező európai NATO-tagok missziója, az Európai Unió tagjelölt államai, valamint a többi EBESZ-tagállam részvételét.

(2) Működési okokból lehetővé kell tenni a minősített információk – a Tanács biztonsági előírásainak megfelelően történő – cseréjét a misszióban részt vevő harmadik államokkal, a NATO/SFOR-ral, szükség esetén a fogadó állammal, valamint a Főképviselő Hivatalával, az Egyesült Nemzetekkel és az EBESZ-szel.

(3) A 2002/210/KKBP együttes fellépéshez csatlakozott harmadik államok vállalták, hogy védelemben részesítik az Európai Unió minősített információit.

(4) A Biztonsági Bizottság 2003. március 4-én pozitív műszaki véleményt adott.

(5) Ezért az együttes fellépést módosítani kell,

ELFOGADTA EZT AZ EGYÜTTES FELLÉPÉST:

1. cikk

A 2002/210/KKBP együttes fellépés a következő cikkel egészül ki:

"8a. cikk

A minősített információk átadása

(1) A Főtitkárt/Főképviselőt fel kell hatalmazni arra, hogy a NATO/SFOR-nak és az Európai Unió ezen együttes fellépéshez csatlakozott harmadik feleknek – a Tanács biztonsági szabályainak megfelelően – a működés céljából készített, legfeljebb "CONFIDENTIEL UE" szintű minősített információkat és dokumentumokat adjon át.

(2) A főtitkárt/főképviselőt arra is fel kell hatalmazni, hogy a misszió működési igényeinek megfelelően a Főképviselő Hivatalának, az Egyesült Nemzeteknek és az EBESZ-nek – a Tanács biztonsági szabályainak megfelelően – a működés céljából készített, legfeljebb "RESTREINT UE" szintű minősített információkat és dokumentumokat adjon át. Ennek érdekében helyi rendelkezéseket kell kidolgozni.

(3) Különleges és azonnali működési igény esetén a főtitkárt/főképviselőt arra is fel kell hatalmazni, hogy a fogadó államnak – a Tanács biztonsági szabályainak megfelelően – a működés céljából készített, legfeljebb "CONFIDENTIEL UE" szintű minősített információkat és dokumentumokat adjon át. Minden más esetben ezen információkat és dokumentumokat a fogadó államnak az Európai Unióval történő együttműködési szintjének megfelelő eljárás szerint kell átadnia."

2. cikk

Ez az együttes fellépés az elfogadásának napján lép hatályba.

3. cikk

Ezt az együttes fellépést az Európai Unió Hivatalos Lapjában ki kell hirdetni.

Kelt Brüsszelben, 2003. március 17-én.

a Tanács részéről

az elnök

G. Drys

[1] HL L 70., 2002.3.13., 1. o.

--------------------------------------------------
(2)

2004. június 8-án az Egyesült Nemzetek Szervezetének Biztonsági Tanácsa elfogadta az 1546 (2004). számú határozatot, amely üdvözli egy olyan független, iraki ideiglenes kormány létrejöttét, amely 2004. június 30-ra teljes körű felelősséggel és jogkörrel rendelkezik Irak kormányzására, továbbá azt, hogy Irak megszállása véget ér 2004. június 30-ig, az Ideiglenes Koalíciós Hatóság megszűnik, és Irak visszanyeri teljes szuverenitását; mindazonáltal valamennyi állam számára kiemeli annak fontosságát, hogy be kell tartani az Irakba irányuló fegyverek és kapcsolódó anyagok eladására és szállítására vonatkozó tilalmat, amelyet a Biztonsági Tanács a 661 (1990). számú, illetve az ezt követő kapcsolódó határozataiban előírt, ideértve az 1483 (2003). számú határozatot is (de nem tartoznak ide az iraki kormány, illetve a 1511 (2003). számú határozat értelmében létesített nemzetközi erők számára szükséges fegyverek és kapcsolódó anyagok); emlékezteti ugyanakkor a tagállamokat azon folyamatos kötelezettségeikre, hogy az 1483 (2003). számú határozat értelmében be kell fagyasztaniuk, illetve át kell utalniuk egyes pénzkészleteket, egyéb vagyoni eszközöket, illetve gazdasági forrásokat, valamint emlékezteti az államokat a rájuk vonatkozó azon folyamatos tilalmakra és kötelezettségekre is, amelyek a 687 (1991). számú határozat (8) és (12) bekezdésében meghatározott tételekre, illetve a 707 (1991). számú határozat (3) bekezdés f) pontjában említett tevékenységekre vonatkoznak.
6.

A 10. cikk helyébe a következő szöveg lép: „10. cikk Politikai ellenőrzés és stratégiai irányítás (1) A Tanács felelősségvállalásával a PBB gyakorolja a misszió politikai ellenőrzését és stratégiai irányítását. A Tanács felhatalmazza a PBB-t, hogy e célból az Európai Unióról szóló szerződés 25. cikkének megfelelően hozza meg a vonatkozó határozatokat. Ezen felhatalmazás az OPLAN módosítására is vonatkozik. Ezen felül magában foglalja a misszióvezető kinevezésére vonatkozó későbbi döntések meghozatalához szükséges hatásköröket is. A misszió céljaival és befejezésével kapcsolatos döntéshozatali hatáskör továbbra is a Tanácsot illeti meg. (2) A PBB rendszeres időközönként jelentést tesz a Tanácsnak. (3) A PBB rendszeresen és igény szerint jelentést kap a polgári műveleti parancsnoktól és a misszióvezetőtől a felelősségi körükbe tartozó kérdésekről.”
5.

A 11. cikk helyébe a következő szöveg lép: „11. cikk Politikai ellenőrzés és stratégiai irányítás (1) A Tanács felelősségvállalásával a PBB gyakorolja a misszió politikai ellenőrzését és stratégiai irányítását. A Tanács felhatalmazza a PBB-t, hogy e célra a Szerződés 25. cikkének megfelelően hozza meg a vonatkozó határozatokat. Ezen felhatalmazás a misszióvezetőnek a főtitkár/főképviselő javaslata alapján történő kinevezésére és az OPLAN módosítására is vonatkozik. Ezen felül magában foglalja a misszióvezető kinevezésére vonatkozó későbbi döntések meghozatalához szükséges hatásköröket is. A misszió céljaival és befejezésével kapcsolatos döntéshozatali hatáskör továbbra is a Tanácsot illeti meg. (2) A PBB rendszeres időközönként jelentést tesz a Tanácsnak. (3) A PBB rendszeresen és igény szerint jelentést kap a polgári műveleti parancsnoktól és a misszióvezetőtől a felelősségi körükbe tartozó kérdésekről.”
A Tanács jogi aktusa

(1995. július 26.)

az Európai Unióról szóló szerződés K.3. cikke alapján az Európai Rendőrségi Hivatal létrehozásáról szóló egyezmény (Europol-egyezmény) elkészítéséről

(95/C 316/01)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak K.3. cikke (2) bekezdésének c) pontjára és K.1. cikkének 9. pontjára,

mivel az Unió céljainak elérése érdekében a tagállamok az Európai Rendőrségi Hivatal létrehozását közös érdekű ügynek tekintik,

úgy határozott, hogy elkészítik az egyezményt, amelynek szövegét a melléklet tartalmazza, és amelyet az Unió tagállamai kormányainak képviselői a mai napon aláírtak;

AJÁNLJA a tagállamoknak, hogy az egyezményt alkotmányos követelményeiknek megfelelően fogadják el.

Kelt Brüsszelben, 1995. július 26-án.

a Tanács részéről

az elnök

J. A. Belloch Julbe

--------------------------------------------------
A Tanács jogi aktusa

(1996. szeptember 27.)

az Európai Közösségek pénzügyi érdekeinek védelméről szóló egyezményhez csatolt jegyzőkönyv létrehozásáról

(96/C 313/01)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak K.3. cikke (2) bekezdésének c) pontjára,

mivel, az Unió céljainak megvalósítása érdekében, a tagállamok a Szerződés VI. címében előírt együttműködés körébe tartozó közös érdekeket érintő ügynek tekintik az Európai Közösségek pénzügyi érdekeit sértő bűncselekmények elleni küzdelmet;

mivel az 1995. július 26-i tanácsi jogi aktus első megállapodásként megállapította az Európai Közösségek pénzügyi érdekeinek védelméről szóló egyezményt, amely még kifejezettebben azzal a szándékkal született, hogy az ezen érdekeket károsító csalásokat leküzdje;

mivel ezt az egyezményt második lépésben ki kell egészíteni egy, elsősorban az olyan korrupciós cselekményekkel foglalkozó jegyzőkönyvvel, amelyek érintettjei a nemzeti és a közösségi tisztviselők, és amelyek az Európai Közösségek pénzügyi érdekeit károsítják, illetve károsíthatják;

ÚGY HATÁROZOTT, hogy a jegyzőkönyv, amelynek szövegét a melléklet tartalmazza, és

amelyet az Unió tagállamai kormányainak képviselői a mai napon aláírtak, létrejön;

AJÁNLJA a tagállamoknak, hogy az egyezményt alkotmányos követelményeiknek megfelelően fogadják el.

Kelt Brüsszelben, 1996. szeptember 27-én.

a Tanács részéről

az elnök

M. Lowry

--------------------------------------------------
A Tanács jogi aktusa

(1997. május 26.)

az Európai Unióról szóló szerződés K.3. cikke (2) bekezdésének c) pontja alapján, az Európai Közösségek tisztviselőit és az Európai Unió tagállamainak tisztviselőit érintő korrupció elleni küzdelemről szóló egyezmény kidolgozásáról

(97/C 195/01)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak K.3. cikke (2) bekezdésének c) pontjára,

mivel a tagállamok az igazságügyi együttműködés javítását a Szerződés VI. címében meghatározott együttműködés körébe tartozó közös érdekű ügynek tekintik,

mivel e célból szükséges egy egyezmény kidolgozása az Európai Közösségek tisztviselőit és az Európai Unió tagállamainak tisztviselőit érintő korrupció elleni küzdelemről, az Európai Közösségek pénzügyi érdekeinek védelméről szóló egyezményhez csatolt jegyzőkönyv rendelkezéseinek figyelembevételével, [1]

ÚGY HATÁROZOTT, hogy az e jogi aktushoz csatolt – az Európai Unió tagállamai kormányainak képviselői által a mai napon aláírt – egyezmény kidolgozását lezárja,

AJÁNLJA a tagállamoknak, hogy az egyezményt alkotmányos követelményeiknek megfelelően fogadják el.

Kelt Brüsszelben, 1997. május 26-án.

a Tanács részéről

az elnök

W. Sorgdrager

[1] HL C 313., 1996.10.23., 2. o.

--------------------------------------------------
A Tanács jogi aktusa

(1996. november 29.)

az Európai Unióról szóló szerződés K.3 cikke alapján, az Európai Közösségek pénzügyi érdekeinek védelméről szóló egyezménynek az Európai Közösségek Bírósága által, előzetes döntéshozatal révén történő értelmezéséről szóló jegyzőkönyv létrehozásáról

(97/C 151/01)

AZ EURÓPAI UNIÓ TANÁCSA,

tekintettel az Európai Unióról szóló szerződésre és különösen annak K.3. cikke (2) bekezdésének c) pontjára,

mivel a K.3. cikk (2) bekezdésének c) pontja úgy rendelkezik, hogy az Európai Unióról szóló szerződés K.3 cikke alapján megállapított egyezmények kiköthetik, hogy a Bíróság hatáskörrel rendelkezik rendelkezéseik értelmezésére és az alkalmazásuk kapcsán felmerülő vitás kérdések eldöntésére az egyezményekben megállapított szabályoknak megfelelően,

ÚGY HATÁROZOTT, hogy a jegyzőkönyv, amelynek szövegét a melléklet tartalmazza, és amelyet a tagállamok kormányainak képviselői a mai napon aláírtak, létrejön;

AJÁNLJA a tagállamoknak, hogy a jegyzőkönyvet alkotmányos követelményeiknek megfelelően fogadják el.

Kelt Brüsszelben, 1996. november 29-én.

a Tanács részéről

az elnök

N. Owen

--------------------------------------------------
A Tanács 421/68/EGK, Euratom, ESZAK rendelete

(1968. április 5.)

az EGK Bizottsága és az EAK Bizottsága, valamint a Főhatóság az Európai Közösségek egységes Bizottságának tagjává ki nem nevezett tagjainak járandóságairól szóló, 1967. július 25-i 423/67/EGK, 6/67/Euratom tanácsi rendelet módosításáról

AZ EURÓPAI KÖZÖSSÉGEK TANÁCSA,

tekintettel az Európai Közösségek egységes Tanácsának és egységes Bizottságának létrehozásáról szóló, 1965. április 8-án Brüsszelben aláírt szerződésre [1], és különösen annak 34. cikkére,

mivel a Tanács feladata, hogy megállapítsa a Főhatóság, valamint az Európai Gazdasági Közösség Bizottsága és az Európai Atomenergia-közösség Bizottsága olyan korábbi tagjainak a járandóságait, akiket hivataluk megszűnését követően nem neveztek ki a Bizottság tagjává,

ELFOGADTA EZT A RENDELETET:

1. cikk

Az EGK és az EAK Bizottsága, valamint a Főhatóság az Európai Közösségek Egységes Bizottságának tagjává ki nem nevezett tagjainak járandóságairól szóló, 1967. július 25-i 423/67/EGK, 6/67/EURATOM tanácsi rendelet [2] 2. cikkének első bekezdésének helyébe 1968. január 1-jei hatállyal a következő szöveg lép:

"A Főhatóságnak, valamint az Európai Gazdasági Közösség Bizottságának és az Európai Atomenergia-közösség Bizottságának az 1. cikkben említett korábbi tagjaira a 422/67/EGK, 5/67/EURATOM rendelet 5., 11., 12., 13., 15., 17., 18., 19. és 21. cikkének rendelkezéseit alkalmazzák; a fenti rendelet 7., 8., 9. és 10. cikkének rendelkezéseit 1968. január 1.-től alkalmazzák az említettekre, a 14. cikk rendelkezéseit pedig 1967. július 6.-tól 1967. december 31.-ig megfelelően alkalmazzák; amennyiben a fenti rendelet 7. és 10. cikkének feltételei egyidejűleg teljesülnek, a 13. cikk rendelkezéseit alkalmazzák."

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Luxembourgban, 1968. április 5-én.

a Tanács részéről

az elnök

M. Couve De Murville

[1] HL 152., 1967.7.13., 2. o.

[2] HL 187., 1967.8.8., 6. o.

--------------------------------------------------
Hivatalos Lap L 324 , 27/12/1969 o. 0034 - 0034

dán különkiadás sorozat I fejezet 1969(II) o. 0580

angol különkiadás sorozat I fejezet 1969(II) o. 0598

görög különkiadás: fejezet 11 kötet 1 o. 0109



A Tanács 2604/69/EGK rendelete (1969. december 20.) a közös exportszabályozás létrehozásáról szóló 2603/69/EGK rendeletnek a francia tengerentúli megyékre történő alkalmazásáról AZ EURÓPAI KÖZÖSSÉGEK TANÁCSA, tekintettel az Európai Gazdasági Közösséget létrehozó Szerződésére és különösen annak 227. cikkére, tekintettel a Bizottság javaslatára, mivel a közös exportszabályozás létrehozására vonatkozó közösségi rendelkezéseket a francia tengerentúli megyékre is alkalmazni kell, ELFOGADTA EZT A RENDELETET: 1. cikk A közös exportszabályozás létrehozásáról szóló, 1969. december 20-i 2603/69/EGK tanácsi rendeletet [1] a francia tengerentúli megyékre is alkalmazni kell. 2. cikk Ez a rendelet 1969. december 31-én lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Brüsszelben, 1969. december 20-án. a Tanács részéről az elnök H. J. De Koster [1] HL L 324., 1969.12.27., 25. o. --------------------------------------------------
A Bizottság 1946/70/EGK rendelete

(1970. szeptember 29.)

a virághagymák, sarjhagymák és gumók harmadik országokba irányuló kivitelére vonatkozó minimálárrendszerről szóló 1767/68/EGK rendelet érvényességi időtartamának megváltoztatásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel az élő fák és egyéb növények, hagymák, gyökerek és hasonló részek, vágott virágok és lombdíszek piaca közös szervezésének létrehozásárólszóló, 1968. február 27-i 234/68/EGK tanácsi rendeletre [1] és különösen annak 7. cikke (2) bekezdésére,

mivel a virághagymák, sarjhagymák és gumók harmadik országokba irányuló kivitelére vonatkozó minimálárrendszerről szóló, 1968. november 6-i 1767/68/EGK bizottsági rendelet [2] 1971. május 31-ig érvényes;

mivel a tapasztalat szerint a fenti rendelettel létrehozott exportminimálár-rendszer hatékonynak bizonyult; mivel ennek okán az említett rendelet érvényességi időtartamát nem kell korlátozni;

mivel az e rendeletben foglalt intézkedések összhangban vannak az Élőnövény- és Virágpiaci Irányítóbizottság véleményével,

ELFOGADTA EZT A RENDELETET:

1. cikk

Az 1767/68/EGK rendelet 4. cikkének második mondatát el kell hagyni.

2. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1970. szeptember 29-én.

a Bizottság részéről

az elnök

Franco M. Malfatti

[1] HL L 55., 1968.3.2., 1. o.

[2] HL L 271., 1968.11.7., 7. o.

--------------------------------------------------
Hivatalos Lap L 149 , 01/07/1972 o. 0003 - 0003

finn különkiadás fejezet 1 kötet 1 o. 0078

dán különkiadás sorozat I fejezet 1972(II) o. 0582

svéd különkiadás fejezet 1 kötet 1 o. 0078

angol különkiadás sorozat I fejezet 1972(II) o. 0608

görög különkiadás: fejezet 01 kötet 1 o. 0135

spanyol különkiadás fejezet 01 kötet 1 o. 0155

portugál különkiadás fejezet 01 kötet 1 o. 0155



A Tanács 1370/72/Euratom, ESZAK, EGK rendelete (1972. június 27.) az Európai Közösségeket illető adó alkalmazása feltételeinek és eljárásának megállapítása módosításáról AZ EURÓPAI KÖZÖSSÉGEK TANÁCSA, tekintettel az Európai Közösségek egységes Tanácsának és egységes Bizottságának létrehozásáról szóló szerződésre, tekintettel az Európai Közösségek kiváltságairól és mentességeiről szóló jegyzőkönyvre, és különösen annak 13. cikkére, tekintettel a Bizottság javaslatára, mivel a készenléti díj adózásának jogszabályi rendezése érdekében szükséges az Európai Közösségeket illető adó alkalmazása feltételeinek és eljárásának megállapításáról szóló, 260/68/EGK, Euratom, ESZAK tanácsi rendelet [1] módosítása, ELFOGADTA EZT A RENDELETET: 1. cikk - "a tisztviselők személyzeti szabályzatának 56a. és 56b. cikke alapján." 2. cikk Ez a rendelet az Európai Közösségek Hivatalos Lapjában való kihirdetését követő napon lép hatályba. Ez a rendelet teljes egészében kötelező és közvetlenül alkalmazandó valamennyi tagállamban. Kelt Luxembourgban, 1972. június 27-én. a Tanács részéről az elnök G. Thorn [1] HL L 56., 1968.3.4., 8. o. --------------------------------------------------